CELEX: 22019D0206
Language: mt
Date: 2017-05-05 00:00:00
Title: Deċiżjoni tal-Kumitat Konġunt taż-ŻEE Nru 94/2017 tal-5 ta' Mejju 2017 li temenda l-Anness VII (Rikonoxximent ta' kwalifiki professjonali) u l-Anness X (Servizzi inġenerali) tal-Ftehim taż-ŻEE [2019/206]

7.2.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 36/52
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 94/2017
         tal-5 ta' Mejju 2017
         li temenda l-Anness VII (Rikonoxximent ta' kwalifiki professjonali) u l-Anness X (Servizzi inġenerali) tal-Ftehim taż-ŻEE [2019/206]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:
         
                     (1)
                  
                  
                     Direttiva 2013/55/UE tal-Parlament Ewropew u tal-Kunsill tal- 20 ta' Novembru 2013 li temenda d-Direttiva 2005/36/KE dwar ir-rikonoxximent ta' kwalifiki professjonali u r-Regolament (UE) Nru 1024/2012 dwar il-kooperazzjoni amministrattiva permezz tas-Sistema ta' Informazzjoni tas-Suq Intern (“ir-Regolament tal-IMI”) (1) għandha tiġi inkorporata fil-Ftehim ŻEE.
                  
               
                     (2)
                  
                  
                     Ir-Regolament tal-Kummissjoni (UE) Nru 213/2011 (2), li huwa inkorporat fil-Ftehim ŻEE, żied it-taħriġ mediku speċjalizzat fl-onkoloġija medika u fil-mediċina ġenetika biex il-lista ta' titoli tal-korsijiet ta' taħriġ fil-mediċina speċjalizzata fl-Anness V tad-Direttiva 2005/36/KE tal-Parlament Ewropew u tal-Kunsill (3), li hi inkorporata fil-Ftehim ŻEE u għalhekk għandha tiġi adattata biex tirrifletti t-titoli ta' korsijiet tat-taħriġ rilevanti fl-Istati tal-EFTA.
                  
               
                     (3)
                  
                  
                     Għalhekk, l-Annessi VII u X tal-Ftehim ŻEE jenħtieġ li jiġu emendati skont dan,
                  
               ADOTTAT DIN ID-DEĊIŻJONI:
         
            Artikolu 1
            Fil-punt 1 (Direttiva 2005/36/KE tal-Parlament Ewropew u tal-Kunsill) tal-Anness VII għall-Ftehim ŻEE:
            
                        1.
                     
                     
                        Jiżdied l-inċiż li ġej:
                        
                                    “—
                                 
                                 
                                    
                                       32013 L 0055: Id-Direttiva 2013/55/UE tal-Parlament Ewropew u tal-Kunsill tal-20 ta' Novembru 2013 (ĠU L 354, 28.12.2013, p. 132).”
                                 
                              
                  
                        2.
                     
                     
                        Il-punt (C) għandu jitħassar.
                     
                  
                        3.
                     
                     
                        Il-punti (A), (B), (D) u (E) huma nnumerati mill-ġdid (B), (D), (E) u (F), rispettivament.
                     
                  
                        4.
                     
                     
                        Jiddaħħlu l-punti li ġejjin:
                        
                                    “(A)
                                 
                                 
                                    Fl-Artikolu 3(1)(m), il-kliem “u l-Qorti tal-EFTA, f'konformità mal-Ftehim taż-ŻEE” għandhom jiżdiedu wara l-kliem “Qorti tal-Ġustizzja tal-Unjoni Ewropea”.
                                    (…)
                                 
                              
                                    (C)
                                 
                                 
                                    Fl-Artikolu 21a(4) dan is-subparagrafu li ġej għandu jkun miżjud:
                                    “Meta l-liġijiet, ir-regolamenti u d-dispożizzjonijiet amministrattivi innotifikati minn Stat tal-EFTA skont il-paragrafu 1 ta' dan l-Artikolu huma konformi mal-kondizzjonijiet stabbiliti f'dan il-Kapitolu, l-Awtorità ta' Sorveljanza tal-EFTA għandha toħroġ rakkomandazzjoni biex temenda l-Anness VII tal-Ftehim taż-ŻEE biex jiġu aġġornati t-titli adottati mill-Istati tal-EFTA għal provi ta' kwalifiki formali u, fejn xieraq, il-korp li joħroġ il-provi ta' kwalifiki formali, iċ-ċertifikat li jakkumpanjaha u għat-titolu professjonali korrispondenti. Il-Kumitat Konġunt taż-ŻEE għandu jieħu rakkomandazzjonijiet maħruġa mill-Awtorità ta' Sorveljanza tal-EFTA f'kunsiderazzjoni meta jiġi emendat l-Anness VII tal-Ftehim taż-ŻEE.””
                                 
                              
                  
                        5.
                     
                     
                        Fil-punt (E)(a)(iii), tiżdied it-tabella li ġejja:
                        
                                    “Pajjiż
                                 
                                 
                                    Onkoloġija medika
                                    Perijodu minimu ta' taħriġ:
                                    5 snin
                                 
                                 
                                    Ġenetika medika
                                    Perijodu minimu ta' taħriġ:
                                    4 snin
                                 
                              
                                    Titolu
                                 
                                 
                                    Titolu
                                 
                              
                                    Ísland
                                 
                                 
                                     
                                 
                                 
                                    Erfðalæknisfræði
                                 
                              
                                    Liechtenstein
                                 
                                 
                                     
                                 
                                 
                                     
                                 
                              
                                    Norge
                                 
                                 
                                     
                                 
                                 
                                    Medisinsk genetikk”
                                 
                              
                  
         
            Artikolu 2
            L-inċiż li ġej jiżdied fil-punt 3 (ir-Regolament (UE) Nru 1024/2012 tal-Parlament Ewropew u tal-Kunsill) tal-Anness X tal-Ftehim ŻEE:
            
                        “—
                     
                     
                        
                           32013 L 0055: Id-Direttiva 2013/55/UE tal-Parlament Ewropew u tal-Kunsill tal-20 ta' Novembru 2013 (ĠU L 354, 28.12.2013, p. 132).”
                     
                  
         
            Artikolu 3
            It-testi tad-Direttiva 2013/55/UE bil-lingwa Iżlandiża u b'dik Norveġiża, li se jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
         
         
            Artikolu 4
            Din id-Deċiżjoni għandha tidħol fis-seħħ fl-Is-Sibt, 6 ta' Mejju 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 5
            Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-5 ta' Mejju 2017.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 354, 28.12.2013, p. 132.
         
            (2)  ĠU L 59, 4.3.2011, p. 4.
         
            (3)  ĠU L 255, 30.9.2005, p. 22.
         
            (*1)  Ir-rekwiżiti kostituzzjonali huma indikati.